b'\n_START_ARTICLE_\nKultainen liiga 2007\n_START_PARAGRAPH_\nVuoden 2007 Kultainen liiga on yleisurheilukilpailujen sarja, jossa kaikki kilpailut voittamalla ansaitsee osuuden miljoonan dollarin palkintopotista._NEWLINE_Vuonna 2007 s\xc3\xa4\xc3\xa4nt\xc3\xb6j\xc3\xa4 muutettiin edellisest\xc3\xa4 vuodesta. Kilpailijoiden on voitettava kaikki kuusi kilpailua, jolloin he jakavat miljoonan dollarin potin. Ainoastaan mik\xc3\xa4li kukaan ei voita kaikkia kuutta kilpailua, jaetaan viisi kilpailua voittaneiden kesken 500\xc2\xa0000 dollaria. Voittajan on my\xc3\xb6s kilpailtava IAAF:n yleisurheilufinaalissa saadakseen palkintonsa._NEWLINE_Kaudella 2007 Kultaiseen liigaan osallistuvat lajit ovat miehill\xc3\xa4 100 metrin juoksu, 1 500 metrin juoksu, 110 metrin aitajuoksu, kolmiloikka sek\xc3\xa4 keih\xc3\xa4\xc3\xa4nheitto ja naisilla 100 metrin juoksu, 400 metrin juoksu, 100 metrin aitajuoksu, korkeushyppy ja seiv\xc3\xa4shyppy.'